Document ID: 32014R0700

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 700/2014 ΤΗΣ ΕΠΙΤΡΟΠΉΣ
της 24ης Ιουνίου 2014
για την τροποποίηση του εκτελεστικού κανονισμού (ΕΕ) αριθ. 686/2012 όσον αφορά το κράτος μέλος-εισηγητή για τη δραστική ουσία dimethomorph
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 19,
Εκτιμώντας τα ακόλουθα:
(1)
O εκτελεστικός κανονισμός (ΕΕ) αριθ. 686/2012 της Επιτροπής (2) αναθέτει στα κράτη μέλη την αξιολόγηση για την εφαρμογή των διαδικασιών ανανέωσης, με τον ορισμό εισηγητή και συνεισηγητή για κάθε δραστική ουσία, όσον αφορά τις δραστικές ουσίες των οποίων η έγκριση λήγει το αργότερο στις 31 Δεκεμβρίου 2018. Αφού ζητήθηκε από τον αιτούντα και με τη σύμφωνη γνώμη των ενδιαφερόμενων κρατών μελών, κρίνεται απαραίτητο να αλλάξει το κράτος μέλος-εισηγητής για την ουσία dimethomorph τηρώντας παράλληλα την ισορροπία όσον αφορά τον καταμερισμό των αρμοδιοτήτων και των εργασιών μεταξύ κρατών μελών. Η αξιολόγηση για τις ανάγκες της εφαρμογής των διαδικασιών ανανέωσης για την ουσία dimethomorph θα πρέπει από τώρα και στο εξής να ανατεθεί στις Κάτω Χώρες.
(2)
Ο εκτελεστικός κανονισμός (ΕΕ) αριθ. 686/2012 θα πρέπει, συνεπώς, να τροποποιηθεί αναλόγως.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του εκτελεστικού κανονισμού (ΕΕ) αριθ. 686/2012, η καταχώριση για τη δραστική ουσία dimethomorph αντικαθίσταται από το ακόλουθο κείμενο:
«Dimethomorph
NL
DE»
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 2014.

Labels: 18
1
6